Diari Oficial de la Generalitat Valenciana


Sumari del DOGV 8772, del 26-03-2020 (2020/2706)

RESOLUCIÓ de 25 de març de 2020, de la Vicepresidència i Conselleria d'Igualtat i Polítiques Inclusives, per la qual es prorroga la vigència dels títols i carnets de famílies nombroses i monoparentals expedits a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8772

Data del DOGV
:   26-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2706


Data del document
:   25-03-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 25 de març de 2020, de la Vicepresidència i Conselleria d'Igualtat i Polítiques Inclusives, per la qual es prorroga la vigència dels títols i carnets de famílies nombroses i monoparentals expedits a la Comunitat Valenciana. [2020/2706]  
ANTECEDENTS DE FET  
  
1. L'extensió de la malaltia provocada pel coronavirus Covid-19 està suposant una emergència sanitària a nivell global. Tal com va declarar l'Organització Mundial de la Salut el passat 11 de març, el brot del Covid-19 s'ha convertit en una pandèmia.  
2. El Covid-19 per la seua facilitat de contagi i ràpida extensió, ha generat un greu problema de salut pública global que ha tingut com a conseqüència l'adopció de mesures sanitàries i de limitació de la lliure circulació a l'objecte de protegir la població, sobretot als col·lectius més vulnerables.  
3. La crisi sanitària i les seues conseqüències econòmiques s'estan transmetent a la societat a una velocitat inusitada i per això, es fa necessari afrontar l'impacte econòmic i social derivat d'una emergència sanitària i econòmica sense precedents, ocasionada per la referida pandèmia Covid-19, i que repercuteix directament sobre la situació socioeconòmica de les famílies.  
  
Així mateix, la limitació de la circulació o el tancament de serveis administratius no essencials pot generar situacions de vulneració de drets de la ciutadania que els poders públics tenen obligació de garantir.  
  
4. En el cas de les famílies nombroses i monoparentals, són molts els beneficis als que tenen dret a través del Títol de Família Nombrosa o del Títol de Família Monoparental. En estos moments, hi ha un nombre important de sol·licituds pendents de resoldre, la tramitació de les quals pot retardar-se donat que, al no tractar-se d'un servei essencial està afectat per les mesures de confinament vigents. No atendre aquesta situació suposaria la pèrdua de beneficis per a les famílies en un moment en què més els necessiten, a l'igual que un impacte negatiu per a la infància i adolescència l'interès superior de la qual és obligació ineludible garantir per part de les administracions públiques.  
  
5. Es fa necessari esmentar, als efectes de la realització de tràmits administratius, la situació excepcional actual de les famílies que tenen l'obligació de romandre en els seus domicilis per la limitació de la llibertat de circulació, i les mesures preventives que s'han adoptat per a la xarxa d'oficines PROP de la Generalitat i les seus de les Direccions Territorials de la Vicepresidència i Conselleria d'Igualtat i Polítiques Inclusives, per tal de lluitar contra l'expansió del Covid-19. Esta situació impedeix a les famílies, ja que moltes d'elles no tenen accés a la tramitació telemàtica, acudir a sol·licitar renovacions o, en cas que ja estiga en tràmit, la Pròrroga del Títol de Família Nombrosa o Monoparental, que únicament es pot realitzar de manera presencial.  
  
FONAMENTS DE DRET  
  
1. El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19 estableix en el seu article 6 que «cada administració conservarà les competències que li atorga la legislació vigent en la gestió ordinària dels seus serveis per a adoptar les mesures que considere necessàries en el marc de les ordres directes de l'autoritat competent als efectes de l'estat d'alarma i sense perjudici del que estableixen els articles 4 i 5 «. A més estableix, en la disposició addicional quarta, que els terminis de prescripció i caducitat de qualssevol accions i drets quedaran suspesos durant el termini de vigència de l'estat d'alarma i, si escau, de les pròrrogues que s'adoptaren.  
2. La Generalitat, a través de la Vicepresidència i Conselleria d'Igualtat i Polítiques Inclusives, té competència exclusiva en matèria de serveis socials, de conformitat amb l'article 49.1.49a de l'Estatut d'Autonomia.  
3. L'Ordre de 21 de setembre de 2007, de la Conselleria de Benestar Social, sobre títol i carnet de família nombrosa expedits a la Comunitat Valenciana, regula l'expedició, modificació i renovació del títol de família nombrosa i del carnet de família nombrosa, en concordança amb la Llei 40/2003, de 18 de novembre, de protecció a les famílies nombroses i el Reial Decret 1621/2005, de 30 de desembre, pel qual s'aprova el reglament de l'esmentada Llei 40/2003.  
4. El Decret 19/2018, de 9 de març, de Consell, regula els requisits per al reconeixement de la condició de família monoparental o en situació de monoparentalitat i el procediment d'emissió i renovació del títol de família monoparental, que serà el mateix en ambdós casos, com a document oficial expedit per a totes les persones integrants de la unitat familiar, el qual tindrà validesa en tot el territori de la Comunitat Valenciana.   
Valorada l'actual situació, tenint en compte l'actual crisi sanitària ocasionada pel Covid-19, i la necessitat de garantir els drets de famílies nombroses i monoparentals,  
  
RESOLC  
  
Primer  
Prorrogar fins al dia 14 de març de 2021, la validesa dels títols i carnets de famílies nombroses que hagen caducat o caduquen entre l'1 de juny de 2019 i el 13 de març de 2021, expedits a l'empara de l'Ordre de 21 de setembre de 2007, de la Conselleria de Benestar Social, sobre títol i carnet de família nombrosa expedits a la Comunitat Valenciana.  
  
Segons  
Prorrogar fins al dia 14 de març de 2021, la validesa dels títols i carnets de famílies monoparentals que hagen caducat o caduquen entre l'1 de juny de 2019 i el 13 de març de 2021, expedits a l'empara del Decret 19/2018, de 9 de març, de Consell, pel qual es regula el reconeixement de la condició de família monoparental a la Comunitat Valenciana.  
  
Tercer  
No obstant això, independentment del que es disposa en els apartats anteriors sobre la pròrroga automàtica dels títols i carnets de famílies nombroses i monoparentals, totes les persones titulars a les quals els caduquen els citats títols i carnets durant el període prorrogat en aquesta resolució tenen l'obligació de sol·licitar la renovació dels mateixos, segons les seues circumstàncies, una vegada finalitzat l'estat d'alarma provocat per la crisi del Covid-19.  
   
Quart  
En els casos que durant el període de la pròrroga automàtica es produïsca l'extinció del títol de família nombrosa o monoparental per complir l'última persona descendent els 26 anys i no tindre un grau de discapacitat igual o superior al 33 per cent, les persones titulars i beneficiàries no podran fer ús dels beneficis associats al títol una vegada superada la data d'extinció del mateix i, a partir de la qual la pròrroga automàtica deixaria de tindre efectes.  
  
Se sotmetran a autorització, en el seu cas, o ratificació judicial, les mesures en concret que s'adopten.  
  
  
S'adverteix que la present resolució posa fi a la via administrativa, podent interposar-se recurs contenciós administratiu en el termini de dos mesos, comptats des de l'endemà al de la seua notificació, davant la Sala contenciosa administrativa, d'acord amb el que s'estableix en la Llei 29/1998, de 13 de juliol, reguladora de la Jurisdicció Contenciós Administratiu, o recurs potestatiu de reposició davant el mateix òrgan que va dictar l'acte, en el termini d'un mes, computat en els termes ja indicats, de conformitat amb els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques. Tot això sense perjudici que puga interposar-se qualsevol altre recurs dels previstos en la legislació vigent.   
  
  
València, 25 de març de 2020.- La vicepresidenta i consellerad'Igualtat i Polítiques Inclusives: Mónica Oltra Jarque.